Mercedes Grand Prix ya iku salah sujiné tim balap Formula Satu. Tim iki nduwé pabrikan mobil Jerman Mercedes-Benz. Mercedes Grand Prik wiwit mèlu ing ajang F1 nalika mangsa 1954, banjur bisa sukses nalika mangsa 1954 lan 1955. Ing akir mangsa 1955, Mercedes Grand Prix mundur banjur dadi pemasok mesin manèh nalika pertengahan taun 1990-an. Mercy banjur mbalik ing F1 dadi tim penuh nalika mangsa , dené kang dadi induké ya iku Daimler AG kang nduwéni kerjasama karo Aaba Investments kang mutusaké tuku 75,1% (Daimler: 45.1%; Aabar: 30%) saham tim Brawn GP. Sawisé iku banjur ngowahi jeneng dadi Mercedes-Benz Grand Prix. Ing taun 2011, Daimler banjur ngundhakaké cacahé saham ing tim Mercedes GP dadi 100% kanthi tuku sisa 24,9% saham kang idih dicekel karo Ross Brawn lan Nick Fry, saéngga tim iki dadi tim Mercedes-Benz kang penuh ing ajang F1.

Sajarah tim 
Mercedes-Benz wis mèlu ing Grand Prix Motor Racing (cikal bakal Formula 1) wiwit taun 1923, nalika Tropfenwagen Benz dikenalké kanggo balapan GP Éropah ing Monza. Panemu iki diéntuki saka salah sijiné insinyur Benz Hans Nibel, kang nduwéni inspirasi saka Tropfenwagen Rumpler lan ancasé kanggo ngundhakaké daya tarik marketing kanggo adol mobil kang nduwéni mesin tengah kanthi tampilan kang mirib Auto Union lan nggunakaké sasis tiruan Rumpler kang dibangun sadurungé kanggo Auto Union. Mesin mobil balap iki nduwéni tenaga 80 hp kanthi kapasitas 1991cc lan didhaku bisa lumayu kanthi kacepatan sandhuwuré 140 km/jam.

Cathetan suku 

Mobil Mercedes